**Република Србија**

**ГРАД ВРАЊЕ**

**ГРАДСКО ВЕЋЕ**

Број: 06-90/2020-04

Дана:10.06.2020 године

**В р а њ е**

На основу члана 61. Пословника Градског већа града Врања („Сл. гласник града Врања, број: 20/2016), Градско веће града Врања на ванредној седници одржаној 10.06.2020. године, разматрало је захтев Телевизије Б92, у вези давања одобрења за снимање квиза „Штоперица“ и донело следећи:

***З А К Љ У Ч А К***

 Прихвата се захтев и даје сагласност Телевизији Б92, да дана 26. и 27. јуна може користити јавне површине на територији града Врања, за снимање уличног квиза „Штоперица“.

 Закључак доставити: Телевизији Б92, Одељењу за инспекцијске послове, Одељењу комуналне полиције и Писарници града Врања.

 **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић**

**Република Србија**

**ГРАД ВРАЊЕ**

**ГРАДСКО ВЕЋЕ**

Број: 06-90/2020-04

Дана:10.06.2020 године

**В р а њ е**

На основу члана 61. Пословника Градског већа града Врања („Сл. гласник града Врања, број: 20/2016), Градско веће града Врања на ванредној седници одржаној 10.06.2020. године, разматрало је предлог Дејана Ивановића, члана Градског већа, у вези са донацијом ромској популацији на територији града Врања и донело следећи:

***З А К Љ У Ч А К***

 Градско веће је сагласно да се донција у износу од 300.000,00 динара, која је Граду Врању одобрена у оквиру пројекта „ROMACTED“, чији је циљ помоћ ромским заједницама, додели најугроженијим ромским породицама, у виду ваучера, у појединачном износу од 5.000,00 динара, за куповину основних животних намирница.

 За реализацију овог закључка задужује се Дејан Ивановић, члан Градског већа.

 Закључак доставити: Дејану Ивановићу, члану Градског већа, Одељењу за буџет и финансије и Писарници града Врања.

 **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић,с.р.**

**Тачност преписа оверава: Секретар Градског већа,**

 **Јелена Пејковић**

 На основу члана 13.. Закона о здравстввеној заштити ( Службени гласник Републике Србије:25/19), члана 20. став 1. тачка 4. члана 66. став 1. Закона о локалној самоуправи („Службени гласник РС“, број:129/2007 и 83/2014-др. 101/16 и 47/2018) и члана 61. и 63. Пословника Градског већа града Врања („Службени гласник града Врања“, број: 20/2016), Градско веће града Врања, на седници одржаној дана: 10.06.2020. године,

**О Д Л У К А**

**О УСВАЈАЊУ ИЗМЕНЕ И ДОПУНЕ АКЦИОНОГ ПЛАНА ЈАВНОГ ЗДРАВЉА НА ТЕРИТОРИЈИ ГРАДА ВРАЊА**

 **ЗА ПЕРИОД 2018-2025 ГОДИНЕ**

**Члан 1.**

 **УСВАЈА СЕ Измена и допуна** Акционог плана јавног здравља на територији града Врања за период од 2018-2025 године.

**Члан 2.**

Одлука ступа на снагу даном доношења.

**ГРАДСКО ВЕЋЕ ГРАДА ВРАЊА,**

**дана:10.06.2020. године, број:06-90/2020-04**

 **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић**

**ИЗМЕНА И ДОПУНА АКЦИОНОГ ПЛАНА**

**ЈАВНОГ ЗДРАВЉА НА ТЕРИТОРИЈИ ГРАДА ВРАЊА**

**ЗА ПЕРИОД 2018-2025**

 Акциони план јавног здравља на територији града Врања за период од 2018-2025 године, који је усвојен Одлуком Градског већа број 06-26/6/2018-04 од 15.02.2018. године, мења се у делу који се односи на опште циљеве деловања, и то у општем циљу број 1, иза речи „заштите“, ставља се „запета“ и додају речи:

 „заштита и спречавање ширења вирусне инфескције COVID 19“.

**Република Србија**

**ГРАД ВРАЊЕ**

**ГРАДСКО ВЕЋЕ**

Број: 06-90/2020-04

Дана:10.06.2020 године

**В р а њ е**

На основу члана 61. Пословника Градског већа града Врања („Сл. гласник града Врања, број: 20/2016), члана 92. Закона о планирању и изградњи и члана 40. Одлуке о утврђивању доприноса за уређивање грађевинског земљишта и закупнине за закуп грађевинског земљишта у јавној својини („Сл. гласник града Врања“, број: 6/15, 9/15, 23/15, 8/17, 15/18, 39/18, 15/19 и 25/19-исправка), Градско веће града Врања на ванредној седници одржаној 10.06.2020. године, разматрало је захтев Винарије „Алексић“ д.о.о. Врање, за суфинансирање уређивања атарског пута у Доњем Нерадовцу и донело следеће:

***З А К Љ У Ч К Е***

 1. Даје се сагласност Винарији „Алексић“ д.о.о. Врање, да сопственим средствима учествује у суфинансирању припремања и опремања грађевинског земљишта, које се налази на катастарској парцели 2244/1 КО Доњи Нерадовац.

 2. Између Града Врања и Винарије „Алексић“ д.о.о. Врање, биће закључен уговор о заједничком припремању, односно опремању грађевинског земљишта, на катастарској парцели 2244/1, КО Доњи Нерадовац, који у име Града потписује градоначелник.

 3. Суфинансирање пројекта припремања и опремања грађевинског земљишта на наведној катастарској парцели, не може представљати основ за стицање права својине на предметној парцели.

 4. За реализацију овог закључка, задужује се Одељење за привреду, економски развој и грађевинско земљиште.

 Закључак доставити: Одељењу за привреду, економски развој и грађевинско земљиште и Писарници града Врања.

 **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић,с.р.**

**Тачност преписа оверава: Секретар Градског већа,**

 **Јелена Пејковић**